Philippe d'Orléans (1674-1723)
Fulup II Orleañs (Philippe d'Orléans e galleg), ganet d'an  e Saint-Cloud, Bro-C'hall, ha marvet d'an  e Versailhez, a oa ur priñs gall, niz d'ar roue gall Loeiz XIV. Dug Chartres, dug Orléans, dug Nemours ha dug Montpensier e oa.
Rejant Rouantelezh Bro-C'hall e voe e-pad eizh vloaz, etre 1715 ha 1723, evit Loeiz XV, mab-bihan d'ar roue kozh, a oa marvet e dad digantañ.

E vuhez 
Mab e oa da Fulup Iañ Orleañs (1640-1701), breur d'ar roue Loeiz XIV, ha d'e eil pried, ar briñsez alaman, Liselotte von der Pfalz(1652-1722). Da gentañ ne oa nemet dug Chartres. Savet ha desket e voe da vezañ soudard ha diplomat, evel ma teree d'ur priñs a ouenn uhel. Troet e oa gant an istor, an douaroniezh, ar brederouriezh, hag ar skiantoù. Ne blije ket dezhañ marc'hegañ, chaseal na dañsal. Eñvor avat en doa, anaout a rae mat lignezoù tud al lez c'hall. Speredek e oa ha labourat kalz a rae.
Dug Orléans e oa abaoe 1701 pa varvas e dad Philippe.

Dimeziñ 
Dimezet e voe, en desped dezhañ, da Françoise Marie de Bourbon (1677-1749), ur vastardez d'ar roue Loeiz XIV, pa soñje dimeziñ d'ur briñsez a renk gantañ. Un dimeziñ c'hoantaet ha mennet gant Loeiz XIV e oa, met ne voe ket gwall evurus. N'en em gleve ket an daou bried, Madame Lucifer a rae eus e wreg, met bugale o devoe memes tra.

Bugale 
Eizh bugel o doe, seizh merc'h hag ur mab. 

 Mademoiselle de Valois ( 1693 – 1694) ;
 Marie Louise Élisabeth d'Orléans (1695 – 1719), lesanvet Joufflotte, dimezet e 1710 da Charles, dug Berry ; marvet da 23 bloaz; 
 Louise Adélaïde d’Orléans ( 1698 – 1743), lesanvet Mademoiselle d’Orléans ;
 Charlotte-Aglaé d'Orléans ( 1700 – 1761), anvet ivez Mademoiselle de Valois, dimezet e 1720 da Francesco III d'Este, dug Modena ;
 Louis Ier d’Orléans, dug Chartres, ha goude dug Orléans (1723), lesanvet an Deol (4 a viz Eost 1703 – 4 a viz C'hwevrer 1752) ;
 Louise Élisabeth d'Orléans ( 1709 – 1742), Mademoiselle de Montpensier, dimezet e 1723 da Luis Iañ , roue Spagn;
 Philippine Élisabeth Charlotte d’Orléans (1714 – 1734), Mademoiselle de Beaujolais, marvet da 20 vloaz ;
 Louise Diane d’Orléans ( 1716 – 1736), Mademoiselle de Chartres, dimezet e 1732 da Louis François de Bourbon-Conti, priñs Conti; marvet da 20 vloaz.

Meur a vastard en doe ivez, en o zouez :
 Charles de Saint-Albin (1698-1764), digant Florence Pellerin; eskob Laon (1721) ha goude arc'heskob Cambrai (1723) ;
 Jean Philippe d'Orléans (1702-1748), digant Marie Louise Le Bel de La Boissière de Séry, anvet kontez Argenton, a oa bet reizhekaet e 1706, ha dont a reas da vezañ Priol Bras eus Urzh Sant Yann Jeruzalem e Bro-C'hall (lesanvetle chevalier d’Orléans pe le Grand Prieur d’Orléans) ;
 Angélique de Froissy (1702-1785), digant Charlotte Desmares (1682-1753), a oa bet rezihekaet e 1722, dimezet gant kont Ségur.

Istor Bro-C'hall en XVIIIvet kantved
Priñsed c'hall
Tiegezh Orleañs
Ganedigezhioù 1674
Marvioù 1723